**Baiadera**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se-ndrepta spre cabaret

având în gând un dor discret;

era târziu, în miez de vară,

şi el spera – poate-ntr-o seară...

Şi iat-o, superba Marlen,

dansând lasciv, uşor obscen,

etalând forme voluptoase,

sub fine franjuri din mătase.

În ritmul indian mimează

o baiaderă ce dansează;

șiraguri de mărgăritare

are la gât, mâini şi picioare.

Mlădie, corpu-şi unduieşte,

în largi spirale se roteşte.

Ochi de jad lucind în noapte,

buzele - rodii, în arşiţă coapte.

Privirile li se-ntâlnesc

întâmplător, pentru o clipă,

cât să-nţeleagă ce-şi doresc

la vremea potrivită.

Înfierbântat, neliniştit,

un trubadur în noapte,

păşeşte sprinten către ea

şi vorbele-i sunt şoapte.

Dorinţa-i arde, dulce chin

ce se va stinge-ntr-un suspin,

îmbrăţişări, dulci sărutări,

şi haine sfâşiate...

Au petrecut noaptea

iubind cu multă dăruire,

au adormit abia în zori,

cuprinşi de fericire.

Cu mângâieri, el încearca

dorinţa să-i trezească

şi aşteapta doar un semnal,

chitit s-o cucerească.

Înlănţuiţi în dans divin,

extazul clipei îl trăiesc,

el o sărută murmurând:

„pot fi iubitul tău, oricând!”

Senină, ochii îşi mijeşte,

cu un sărut îl răsplăteşte

şi îl îmbie cu dulci şoapte:

„vino, dragul meu, la noapte!”